Hail Oostfraislaand

Hail Oostfraislaand is n woord dat broekt wordt veur t olle Fraise gebied tuzzen de Nederlaandse grìns bie Nijschaans en t laand Wörsten, even over Wezer hìn. De noam Oostfraislaand het noamelk meerdere betaikenissen, zo as hiernoast te zain is en bie Hail Oostfraislaand wordt dus alles bedould. Summege mìnsken rekenen de Grunneger Ommelanden hier ook tou, môr den zol de juuste term wezen Oostlaauwers Fraislaand. Tegenswoordeg vuilen n hail ìnde mìnsken ien Hail Oostfraislaand zok gain Oostfrais meer. De noam is anders ôflaaiden van de Fraise bewonen om en bie t joar 1000. Loater ien tied is aals, behaalve de groafschop Oostfraislaand, paart worden van t Groafschop Oldenbörg en loater t Grootheertogdom Oldenbörg. Mit gewoon Oostfraislaand wordt t olle groafschop bedould dat bestaait oet de tegenswoordege laandkraisen Leer, Aauwerk, Wittmond en de kraisvraaie stad Emden.